Altera extitit cui Deus demonstrauit quantum fides illorum valeat, qui eum in veritate diligunt. Hæc in domo sua quandam particulam ceræ posuerat, de qua in honore Dei,  amore sancti Maioli facere candelas disposuerat. Sed vna nocte eandem domum mulieris vorax flamma consumpsit. Facto autem mane consumptis omnibus rebus quæ introrsus erant, in quodam vase quod dependebat ad medium stipitem domus, ceram illam integram inuenit, super quam rem ammirata, intellexit hoc accidisse pro beati Maioli merito, cui prius promiserat illud donum ex bono animo. Sic eam assumens,  candelas exinde faciens, ad sepulchrum sancti venit,  promissionis suæ dona reddidit.